Yn Spaainey

She çheer 'syn Oarpey heear yiass ee **yn Spaainey** (Spaainish: *España*) ny **Reeriaght y Spaainey** (Spaainish: *Reino de España*) dy h-oikoil. Ta'n çheer soit er Lieh-innys yn Ibeir. Ta'n çheer vooar eck çhemmit 'sy jiass as 'sy niar liorish y Veanvooir, faagail magh joarey beg 'sy jiass liorish Gibraaltar; 'sy twoaie liorish y Rank, Andorra, as Baie ny Biscaayn; as 'sy neear liorish y Cheayn Sheear as y Phortiugal. Ta thalloo yn Spaainey goaill stiagh ny h-Ellanyn Balearagh 'sy Veanvooir, ny h-Ellanyn Canaaragh 'sy Cheayn Sheear magh veih coose yn Affrick, as daa ard-valley hene-reiltagh 'syn Affrick Hwoaie, Ceuta as Melilla, as adsyn shen çhemmit liorish y Varoc. Ta'n Spaainey ny nah heer smoo 'syn Unnaneys Oarpagh lurg y Rank, as ish  er eaghtyr.

She deynlaght ta'n Spaainey ta reirit liorish reiltys parlamaidagh fo monarkaght vunraghtoil. T'ee ny çheer lhiasit lesh y nuyoo tarmaynys smoo 'sy theihll rere LTS ennymagh. Ta'n çheer ny h-oltey jeh ny h-Ashoonyn Unnaneysit, yn Unnaneys Oarpagh, RCAH, RCTL, as RTT (WTO).

## Çheeroaylleeaght

Ta'n Spaainey ny 51d çheer smoo er y theihll as ish  er eaghtyr. T'ee begnagh 47,000&nbsp;km² ny sloo na'n Rank as 81,000&nbsp;km² ny smoo na'n steat Americaanagh California.

Er y çheu heear, ta'n Spaainey çhemmit liorish y Phortiugal, da'n jiass t'ee çhemmit liorish Gibraaltar (thalloo harrish mooir Goaldagh) as liorish y Varoc trooid ny baljyn eck 'syn Affrick Hwoaie (Ceuta as Melilla). 'Sy niar hwoaie, rish ny Sleityn Pyreanagh, t'ee çhemmit liorish y Rank as y phrinsaght veg Andorra. Chammah's shen, ta'n çheer goaill stiagh ny h-Ellanyn Balearagh 'sy Veanvooir, ny h-Ellanyn Canaaragh 'sy Cheayn Sheear as ram ellanyn neu-chummaltit er y çheu Veanvooiragh jeh Keyllys Ghibraaltar, as yn ennym  currit orroo, lheid as Islas Chafarinas, Isla de Alborán, ny "creggyn" () jeh Vélez as Alhucemas, as Isla Perejil beg. Rish ny Sleityn Pyreanagh 'sy Chataloan, ta'n balley beg Llívia cruinnit dy lane lesh y Rank. Ta'n ellan beg Konpantzia ayns Awin Bidasoa ny cho-hiarnys Spaainagh-Frangagh.

Ta çheer vooar y Spaainey jeant seose jeh ard-chlaareyn as rheamyn sleitoil, lheid as Sierra Nevada. Veih ny h-ardjyn shen ta ny h-awinyn Tagus, Ebro, Duero, Guadiana as Guadalquivir roie. Ta thallooyn rea gleayragh ry-gheddyn rish y choose, as she yn thalloo rea smoo ayn na thalloo rea yn awin Guadalquivir ayns Andalucía.

### Emshyraght

Er coontey boayl çheer-oaylleeagh as staydyn cronk-oaylleeagh y Spaainey, ta'n emshyraght anchasley veih boayl gys boayl 'sy çheer; faagail magh yn emshyraght sleitoil, foddee yn çheer dy rheynn magh ayns queig ardjyn:
* Emshyraght Veanvooiragh vooarheeragh ayns ardjyn antraieagh y lieh-innys (ard-valley smoo, Madrid).
* Emshyraght vooiragh 'sy Ghaleesh as 'sy straih slystagh faggys da Baie ny Biscaayn (ard-valley smoo, Bilbo). Ta'n ennym "Y Spaainey Ghlass" currit er yn ard shen dy mennick.
* Emshyraght lieh-hirrym ny Veanvooiragh hirrym 'sy niar yiass (ard-valley smoo, Murcia).
* Emshyraght Veanvooiragh 'syn ard ta sheeyney magh veih thalloo rea Andalucía rish ny cooseyn jiass as shiar dys ny Sleityn Pyreanagh, er y çheu ta lesh yn 'aarkey. Ta'n ard shen goaill stiagh Ceuta as Melilla myrgeddin (ard-valley smoo, Barcelona). 
* Emshyraght fo-hropickagh ayns ny h-Ellanyn Canaaragh (ard-valley smoo, Las Palmas de Gran Canaria). Ta emshyraght fo-hropickagh ynnydoil ry-gheddyn ayns cooseyn Granada as Málaga chammah (Costa Tropical). 

## Aarheynnyn reiragh

 
Ta'n Spaainey rheynnit magh ayns 17 ard. T'ad enmyssit **boodeeyssyn hene-reiltagh** (). Ta 2 ard-valley hene-reiltagh ayn chammah.

* **Boodeeyssyn hene-reiltagh:**
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 

* **[[Ard-valjyn hene-reiltagh y Spaainey]]**
** &nbsp;Ceuta
** &nbsp;Melilla

* **Buill kionedeeagh y Spaainey:**
** Ellanyn Chafarinas
** Peñón de Alhucemas
** Peñón de Vélez de la Gomera

## Çhengaghyn
She'n Spaainish yn ynrican çhengey oikoil er keim steat 'sy çheer. Chammah's shen, ta staydys oikoil ec çhengaghyn ardjynagh elley myr Bascish, Cataloanish, Ocsitaanish, Valensish, as Galeeshish. Ta staydys ennit currit da'n Astoorish, yn Aragonish, as y Leonish.

## Galleree

Image:Barcelona, Sagrada Familia by night, 2015.jpg|Yn Sagrada Família 'syn oie, Barcelona
Image:Burgos Cathedral.jpg|Ard-çhiamble Burgos
Image:Spain Andalusia Seville BW 2015-10-23 13-04-37.jpg|Ard-çhiamble Sevilla 
Image:Alhambradesdegeneralife.jpg|Yn Alhambra, Granada
Image:Segovia Aqueduct.JPG|Ammyr ushtey Segovia
Image:Santuario Novelda.jpg|Fastee dy Santa María Magdalena ayns Novelda, yn Spaainey
Image:Guggenheim-bilbao-jan05.jpg|Thie tashtee Guggenheim, Bilbo
Image:Antequera pena de los enamorados.JPG|Antequera, ayns Málaga (yn Spaainey)
Image:Cantabria_Santoña_Berria_01_lou.JPG|Baie ny Biscaayn ayns Cantabria
Image:Düne4.jpg|Yn Maspalomas
Image:Central pyrenees.jpg|Ny Sleityn Pyreanagh


## Noteyn

## Imraaghyn

## Kianglaghyn magh

*